Ir-Regolament tal-Kummissjoni (KE) Nru 1915/2003
tat-30 ta’ Ottubru 2003
li jemenda l-Annessi VII, VIII u IX tar-Regolament (KE) 999/2001 tal-Parlament Ewropew tal-Kunsill rigward l-kummerċ fl-Annimali ovini u kaprini u l-miżuri li jirriżultaw mill-konferma ta’ l-enċifalopatija sponġiformi trasmissibbli fl-Annimali bovini, l-ovini u kaprini
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi r-regoli għall-prevenzjoni, il-kontroll u l-eradikazzjoni ta’ ċerti enċifalopatija sponġiformi trasmissibbli [1], kif l-aħħar emendat bir-Regolament tal-Kummissjoni (KE) Nru 1234/2003 [2], u partikolarment l-Artikolu 23 tiegħu,
Billi:
(1) Ir-Regolament (KE) Nru jistabbilixxir-regoli għall-prevenzjoni, il-kontroll u l-eradikazzjoni ta’ l-enċifalopatija sponġiformi trasmissibbli (TSEs) fl-annimali bovini, ovini u kaprini. L-Artikolu 13(1) u l-Anness VII ta’ dak ir-Regolament jipprovdu għal ċerti miżuti li għandhom ikunu applikati malajr kemm jista jkun possibbli b’segwiment tal-konferma ta’ TSE. Huwa mistenni li l-implimentazzjoni ta’ ċerti aspetti ta’ dawk il-miżuri jkunu jippreżentaw diffikultajiet prattiċi.
(2) F’dak li jirrigwardja l-annimali ovini u kaprini, ir-regoli għas-sejbien tal-ġenerazzjoni b’segwiment tal-konferma ta’ TSE għandhom ikunu ristretti għal dawk il-każi ikkonfermati f’annimali femminili, minħabba d-diffikultajiet prattiċi u l-inċertezza tal-benefiċċji tas-sejbien tal-ġenerazzjoni ta’ l-annimali maskili infettati bit-TSE.
(3) F’dak li jirrigwardja l-annimali bovini, permezz tar-Regolament (KE) Nru 999/2001, fil-każ tal-konferma ta’ l-enċifalopatija sponġiformi bovina (BSE), is-sieħba ta’ l-annimali bovini affetwati bil-BSE għandhom ikunu maqtula u kompletament meqruda.
(4) Fis-sezzjoni ġenerali tagħha ta’ Mejju 2003, l-Organizzazzjoni Dinjija tas-Saħħa (Office International des Epizooties (OIE)) iddeċiediet li s-sieħba ta’ l-annimali bovini affettwati bil-BSE jistgħu jinżammu ħajjin sat-tmiem tal-ħajja produttiva tagħhom, basta li dawn ikunu kompletament meqruda wara li jmutu.
(5) Skond il-kodiċi tas-saħħa ta’ l-annimali OIE ma hemm l-ebda ħtieġa li jkun hemm restrizzjoni fuq is-semen tal-bovini minħabba l-BSE. Fl-opinjoni tiegħu tat-18 u d-19 ta’ Marzu 1999 dwar il-possibbiltà tat-trasmissjoni vertikali tal-BSE, kif aġġornata fis-16 ta’ Mejju 2002, il-Kumitat tat-Tmexxija Xjentifiku (SSC/KTX) ikkonkluda li ma tantx jista jseħħ li s-semen tal-bovini jkun jikkonstitwixxi fattur ta’ riskju għat-trasmissjoni ta’ BSE.
(6) B’żieda ma dan, il-barrin fiċ-ċentri tal-ġbir tas-semen huma taħt kontrol uffiċjali, li jagħmilha possibbli li jkun assigurat li dawn ikunu kompletament meqruda wara l-mewt.
(7) Il-kondizzjonijiet għat-tmiem tar-restrizzjonijiet fl-oqsma ta’ l-ovini infettati bil-TSE għandhom ikunu mwessa meta implementati b’għaqda mal-monitoraġġ intensiv tal-TSE. Ir-regoli għall-forniment mill-ġdid bil-mogħoz ta’ oqsma mħallta għandhom għalhekk ikunu emendati kif xieraq.
(8) Iċ-ċaqlieq ta’ nagħaġ femminili li huma semi-reżistenti bejn l-oqsma ristretti għandu jkun imħolli, sabiex inaqqas ċerti diffikultajiet reġjonali fis-sejbien ta’ l-annimali xierqa għat-tibdil tal-merħliet infettati.
(9) Sabiex tkun iffaċilitata t-transizzjoni tar-regoli l-ġodda, il-perijodu li matulu deroga li tirrigwardja il-qerda ta’ ċerti annimali li għandu jkun imħolli f’ċerti razez ta’ nagħaġ jew oqsma b’livell baxx ta’ ARR allele għandu jkun estiż minn tnejn għal tlett snin tat-tgħammir.
(10) L-Annessi VIII u IX tar-Regolament (KE) Nru 999/2001 jipprovdu dwar il-kondizzjonijiet għall-kummerċ u l-importazzjoni ta’ l-annimali ovini u kaprini intiżi għat-tnissil. Dawn il-kondizzjonijiet għamdhom ikunu kklarifikati.
(11) Ir-Regolament (KE) Nru 999/2001 għandu għalhekk ikun emendat kif xieraq.
(12) Il-miżuri li hemm provvediment dwarhom f’dan ir-Regolament huma b’konformità ma l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Annessi VII, VIII u IX tar-Regolament (KE) Nru 999/2001 għandhom ikunu emendati bi qbil ma’ l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Ottubru 2003.